Előterjesztés Zalakaros Város Önkormányzat Képviselőtestületének 2022. március 10-én tartandó ülésére
Napirend címe: Városbor árak 2022. évi megállapítása, kiírás elfogadása
Az előterjesztést készítette: Nagy Zsuzsa Zalakarosi Közösségi Ház és Könyvtár mb. intézményvezető
Tisztelt Képviselőtestület!
Településünkön lassan immár két évtizede kerül megválasztásra a város bora, amely kiváló PR eszköznek is bizonyult. 
A Dél-Zalai Hegyközség által szervezett termelői borverseny időpontja 2022. március 26. (szombat), amelyet Galambokon rendeznek meg. A borverseny keretében minősítik azokat a borokat is, amelyek pályáznak a Zalakaros Város bora cím elnyerésére.

Az idei évben kiírás feltételein és az árakon változtatni, abban az esetben nem kell, amennyiben a tavalyelőtti feltételek alapján kerül elfogadásra a város borra kiválasztása (1. számú melléklet: Zalakaros Város bora verseny kiírása 2022). Továbbá azt is jelentené, hogy a Zalakarosi Közösségi Ház és Könyvtár az idei évben is palackozva vásárolja meg a majd kiválasztott Zalakaros Város fehér, illetve vörös borokat. 

2021-ben a Civil Házban történt Zalakaros Város borának kiválasztása:

· 2021. évi Zalakaros Város fehérbora a Cezar Winery Kft. 2020-as évjáratú Chardonnay lett,
· 2021. évi Zalakaros Város vörösbora: Vig Zsolt termelő 2018-as évjáratú Merlot-Cabernet Franc Cuvée bora lett.
Idén a címkézés költségei a megnövekedett papírárak miatt 30%-kal megemelkedtek, ezért a költségvetésben rendelkezésre álló összeg 125 db vörös, illetve 125 db fehér bor megvásárlását teszi lehetővé a tavalyi 150-150 db-bal szemben. A Zalakarosi Közösségi Ház és Könyvtár költségvetésében borpalackozásra, címkézésre a 2022-es évben bruttó 762.000 Ft áll rendelkezésre, ez az összeg tartalmazza reprezentációs adót.
Határozati javaslat: 

Zalakaros Város Képviselőtestülete egyetért és elfogadja a határozatban javasolt 2022-es Város fehérbor, illetve vörösbor palack árakat az alábbiak szerint:

1. Zalakaros Város Képviselő Testülete a 2022-es évben Zalakaros Város vörösbor és fehérbor megvásárlási árát egységesen bruttó 1.270 Ft/0,75 üveg áron határozza meg.

2. A Zalakarosi Közösségi Ház és Könyvtár 2022-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 762.000 Ft áll rendelkezésre.

Határidő: 2022. március 30.

Felelős:   Novák Ferenc polgármester

    Nagy Zsuzsa Zalakarosi Közösségi Ház és Könyvtár mb. intézményvezető
1. számú melléklet

Zalakaros Város bora verseny kiírása 2022: 

Zalakaros Város fehér bora, illetve vörös bora cím, elnyerési feltételei a következők: 

· előzetes bejelentkezés a Zalakarosi Közösségi Ház és Könyvtárnál 2022. március 22-ig (kedd)

· a Dél-Zalai Hegyközség 2022. március 26-án (szombat), Galambokon tartja a soron következő termelői borversenyét. A borverseny keretében minősítik azokat a borokat is, amelyek pályáznak a Zalakaros Város bora cím elnyerésére. 

· a város bora versenyre a leadási időpontok a termelői borverseny hetében: 2022. március 22. (kedd) 09:00-12:00 óráig, 2022. március 23. (szerda) 09:00-12:00 óráig, Helyszín: 8746 Nagyrada, Kossuth u. 51. (Hegyközség iroda) 

A termelői borverseny hetében az utolsó leadási időpont szerda 12 óra, azután beérkező minták már nem vehetnek részt a borversenyen.
· A borversenyre a mintákat 0,75 l-es üvegpalackban kérjük leadni! Egy minta bírálati díja 500 Ft, minden további minta 500 Ft. Az üvegeket kérjük címkével ellátni a következők szerint: a termelő neve, címe, évjárata, fajtája, és termőhelye.

· a fehérbor és a vörös bor esetében is a valaha volt Zalakaros Térsége Egyesült Hegyközség (Galambok-Miháldi, Zalakarosi, Garabonci, Nagyradai és Pogányvári Hegyközség) települései területén termett szőlőből készült bor, 

· a termelő vállalja, hogy a Zalakaros Város vörös bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat (kb. 300 üveg 0,75 l-es) leszállítja a következő címre (8749 Zalakaros, Hegyalja 40.), Zalakaros Város Önkormányzata által előre meghatározott áron. (bruttó 1.270 Ft/palack)

· a termelő vállalja, hogy a Zalakaros Város fehér bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat (kb. 300 üveg 0,75 l-es) leszállítja a következő címre (8749 Zalakaros, Hegyalja u. 40.), Zalakaros Város Önkormányzata által előre meghatározott áron. (bruttó 1.270 Ft/palack) 

· származási bizonyítvánnyal (hegybírótól) rendelkezik, a szakmai zsűri ajánlását bírja. 

· város bora versenyen résztvevőknek összesen 4 db mintát kell leadni

